stanford-oval/wikipedia huggingface dataset:
1930-luku
Tapahtui vuosikymmenen aikana

Suuri lama.
Radiosta tuli tärkein joukkotiedotusväline teollisuusmaissa.
Salainen Suomenlahden tykistösulku kehitettiin.
1933: Adolf Hitler nousi valtaan Saksassa.
Kansallissosialistit perustavat ensimmäiset keskitysleirinsä Nohraan, Oranienburgiin ja Dachauhun 1933–1934.
Pitkien puukkojen yön aikana kansallissosialistit teloittavat vanhat vihollisensa puolueen sisällä ja ulkona 1934.
Kristalliyön aikana Saksassa hyökätään juutalaisten kimppuun 1938.
Miljoonat ihmiset kuolivat nälkään ja kulkutauteihin Josif Stalinin hallinnon alla.
Stalinin puhdistukset 1935–1939.
Laajamittainen asteroidien etsintä Suomessa alkoi.
1932: Mäntsälän kapina.
1937: Ilmalaiva Hindenburg tuhoutui
1937: Nanjingin verilöyly
1939: Talvisota syttyi.
Vuonna 1930 maailman väkiluku oli noin 2 070 000 000.
Maailmanpolitiikka

1932–1935: Chacon sota.
1934: Neuvostoliitto mukaan Kansainliittoon.
1934–1935: Pitkä marssi.
1935–1936: Italian–Etiopian sota (1935–1936), jossa Italia miehitti Abessinian.
1936–1939: Espanjan sisällissota.
1937: Kiinan-Japanin sota alkoi.
1938: Saksa liitti Tšekkoslovakian sudeettialueet itseensä, ja myöhemmin koko valtion, jättäen Slovakiaan johtamansa nukkehallituksen.
1938: Anschluss, Saksa liitti Itävallan alueisiinsa.
kesä 1939 Neuvostoliiton puna-armeijan ja Japanin keisarilliseen armeijaan kuuluneen Kwantungin armeijan väliset Halhin-Golin taistelut
1939: Saksa liitti Memelin alueen itseensä.
1939: Toinen maailmansota alkoi Saksan hyökätessä Puolaan.
Kulttuuri > Kirjallisuus

Kirjallisuuden Nobel-palkinnon saivat muun muassa Sinclair Lewis 1930, Luigi Pirandello 1934 ja Frans Eemil Sillanpää 1939.
Mihail Šolohov: Hiljaa virtaa Don (1928–1932)
Georges Simenon: Maigret ja Latvialainen (1931)
Halldór Laxness: Salka Valka (1931–32)
Louis-Ferdinand Céline: Niin kauas kuin yötä riittää (1932)
Agatha Christie: Idän pikajunan arvoitus (1934)
P. L. Travers: Maija Poppanen (1934)
Robert Graves: Minä, Claudius (1934)
William Faulkner: Liekehtivä elokuu (1936)
Aldous Huxley: Uljas uusi maailma (1932)
Karen Blixen: Seitsemän salaperäistä tarinaa (1934)
Hal Foster: Prinssi Rohkea (1937)
Mihail Bulgakov: Saatana saapuu Moskovaan (1937, julkaistu 1967)
J. R. R. Tolkien: Hobitti (1937)
Raymond Chandler: Syvä uni (1939)
John Steinbeck: Vihan hedelmät (1939)
Kulttuuri > Kuvataide

Pablo Picasso maalasi kuuluisan teoksensa Guernican Espanjan sisällissodassa tuhotun kaupungin muistoksi 1937.
Kulttuuri > Elokuva

Marlene Dietrich teki läpimurtonsa Josef von Sternbergin ohjaamassa elokuvassa Sininen enkeli, mutta muutti natsien vastustajana Yhdysvaltoihin 1937. Fritz Lang ohjasi kuuluisan rikoselokuvan M – kaupunki etsii murhaajaa vuonna 1931. Leni Riefenstahl ohjasi natsi-Saksan kuuluisimmat propagandistiset dokumenttielokuvat Tahdon riemuvoitto (1935) ja Olympia (1938). Charles Chaplinin elokuvia olivat Kaupungin valot (1931) ja Nykyaika (1936). Walt Disneyn uraauurtava piirroselokuva Lumikki ja seitsemän kääpiötä julkaistiin 1937.
Frankenstein
Kummajaiset
Huolia paratiisissa
Maa ilman leipää
King Kong
Neljä naurettavaa naapuria
L’Atalante
Pettävä varjo
Tapahtui eräänä yönä
Hyökkäys erämaassa
Ihmemaa Oz
Ninotchka
Pelin säännöt
Tuulen viemää
Kulttuuri > Muoti

1930-luvulla muodissa olivat art deco -tyyliset symmetriset kuviot, röyhelökauluspuserot, levenevät hihat, vastalaskoshameet, avoselkäiset halterneck-iltapuvut sekä kapealinjaiset jakkupuvut, joiden kanssa käytettiin hattua tai hansikkaita. Turkikset sekä pukukorut kuten rintaneulat, rannekorut ja helminauhat olivat suosittuja. Vaikutteita vaatteisiin otettiin urheiluasuista. Vaatteiden leikkauksissa suosittiin täysvinon langansuunnan tuomaa mahdollisuutta saada vaatteesta mahdollisimman istuva. Viskoosi tuli markkinoille ensimmäisenä kaupallisena tekokuituna ja vetoketju keksittiin.
Keksintöjä ja saavutuksia

Arkkitehtuurissa vallitseva tyyli oli funktionalismi. Yhdysvaltalainen fyysikko Enrico Fermi havaitsi vuonna 1934, että uraanilla voitiin tuottaa ydinfission ketjureaktio. Yksi aikansa ylellisimmistä loistoristeilijöistä Queen Mary ylitti Atlantin ennätyksellisessä neljässä päivässä 1938. Ensimmäiset esikypsennetyt pakasteruuat tulivat markkinoille 1939 Yhdysvalloissa.
Karl Landsteiner sai lääketieteen Nobel-palkinnon keksittyään veriryhmät 1930. Ensimmäisen suihkumoottorin rakensi Frank Whittle vuonna 1937. László Bíró keksi kuulakärkikynän 1938.
Henkilöitä > Poliitikkoja

Neville Chamberlain, Britannian pääministeri
Francisco Franco, espanjalainen diktaattori
Mahatma Gandhi, Intian itsenäisyysliikkeen johtaja
Adolf Hitler, Saksan valtakunnankansleri
Herbert Hoover, Yhdysvaltain presidentti
Albert Lebrun, Ranskan presidentti
Benito Mussolini, Italian diktaattori
Franklin D. Roosevelt, Yhdysvaltain presidentti
Henkilöitä > Muusikoita

Harold Arlen
Louis Armstrong
Béla Bartók
Cab Calloway
Duke Ellington
Ella Fitzgerald
Carlos Gardel
George Gershwin
Benny Goodman
Billie Holiday
Dmitri Šostakovitš
Jerome Kern
Glenn Miller
Cole Porter
Sergei Prokofjev
Sergei Rahmaninov
Django Reinhardt
Bessie Smith
Igor Stravinsky
Heitor Villa-Lobos
Henkilöitä > Taiteilijoita

Josef Albers
Hans Arp
Constantin Brâncuși
Marcel Breuer
Marc Chagall
Salvador Dalí
Otto Dix
Marcel Duchamp
Max Ernst
George Grosz
Edward Hopper
Wassily Kandinsky
Paul Klee
Oskar Kokoschka
Käthe Kollwitz
Fernand Léger
Henri Matisse
Joan Miró
Piet Mondrian
Georgia O’Keeffe
Diego Rivera
Yves Tanguy
Grant Wood
Gustav Vigeland
Henkilöitä > Valokuvaajia

Ansel Adams
Margaret Bourke-White
Dorothea Lange
Man Ray
Edward Steichen
Edward Weston
Henkilöitä > Elokuvantekijöitä

Frank Capra
Cecil B. DeMille
Walt Disney
John Ford
Howard Hawks
Fritz Lang
Ernst Lubitsch
Jean Renoir
Josef von Sternberg
Henkilöitä > Näyttelijöitä

Jean Arthur
Fred Astaire
James Cagney
Claudette Colbert
Gary Cooper
Joan Crawford
Bette Davis
Marlene Dietrich
Errol Flynn
Henry Fonda
Clark Gable
Greta Garbo
Judy Garland
Cary Grant
Jean Harlow
Olivia de Havilland
Katharine Hepburn
Laurel ja Hardy
Vivien Leigh
Carole Lombard
Myrna Loy
Bela Lugosi
Marxin veljekset
Edward G. Robinson
Ginger Rogers
Norma Shearer
James Stewart
Barbara Stanwyck
Shirley Temple
Spencer Tracy
John Wayne
Johnny Weissmuller
Mae West
Henkilöitä > Muita

Noël Coward, näytelmäkirjailija
Federico García Lorca, runoilija
John Maynard Keynes, taloustieteilijä
Frank Lloyd Wright, arkkitehti
Sonja Henie, taitoluistelija
Jesse Owens, juoksija
Babe Ruth, baseball-pelaaja
Al Capone, rikollisjohtaja
Bonnie ja Clyde, rikollisia
Kirjallisuutta

Zetterberg, Seppo (toim.): Muutosten vuosisata 4. 1930–1945.  (History of the 20th Century)  Porvoo:  WSOY, 1994.  ISBN 951-0-18421-7.
Aiheesta muualla

Kuvia tai muita tiedostoja aiheesta 1930-luku Wikimedia Commonsissa
Ylen Elävä arkisto: 1930-luku.
New Yorkin vuoden 1939 maailmannäyttelyn keskusrakennukset.
Alexander Pointner

| Mitalit | Mitalit | Mitalit |  |
| --- | --- | --- | --- |
|  Alexander Pointner |  Alexander Pointner |  Alexander Pointner |  |
Maa:   Itävalta
Miesten mäkihyppy
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Vang / Hamar 1989 | joukkuemäki |  |
|  Kultaa | Štrbské Pleso 1990 | joukkuemäki |  |
| Talviuniversiadit  | Talviuniversiadit  | Talviuniversiadit  |  |
|  Hopeaa | Muju 1997 | suurmäki |  |
Alexander Pointner (s. 1. tammikuuta 1971 Grieskirchen, Ylä-Itävalta, Itävalta) on itävaltalainen uransa lopettanut mäkihyppääjä ja entinen Itävallan mäkihyppymaajoukkueen päävalmentaja.
Pointner debytoi maailmancupissa tammikuussa 1988 ja oli viimeisen kerran mukana helmikuussa 1997. Parhaaksi yksittäiseksi kilpailusaavutukseksi jäi 9. sija Innsbruckissa 1992 ja parhaaksi sijoitukseksi kokonaispisteissä 29. sija samalta kaudelta. Mäkiviikolla Pointner oli parhaimmillaan lopputuloksissa 40. (1992–1993). Nuorten maailmanmestaruuskilpailuissa Pointner voitti kahdesti joukkuemäen kultaa.
Pointner palkattiin kotimaansa maajoukkueen päävalmentajaksi vuonna 2004 josta alkoi omalta osaltaan Itävallan nousu kovatasoiseksi mäkihyppymaaksi. Pointner toimi maajoukkueen päävalmentajana vuoteen 2014 asti. Hänen aikanaan itävaltalaishyppääjät voittivat kolme olympiakultaa ja seitsemän maailmanmestaruutta. Menestyksen myötä Itävallan maajoukkue valittiin kotimaassaan kolmesti Vuoden joukkueeksi (2005, 2008 ja 2009) ja Pointner Vuoden valmentajaksi vuonna 2009.
Pointnerin valmennettavia ovat olleet muun muassa Gregor Schlierenzauer, Thomas Morgenstern, Andreas Kofler, Wolfgang Loitzl ja Martin Koch.
Aiheesta muualla

Alexander Pointner Kansainvälinen hiihtoliitto (FIS). (englanniksi)
Laas Geel

| Laas Geel |
| --- | --- |

Sijainti
 Laas Geel
Koordinaatit:  9°36′00″N, 44°07′12″E
Valtio:  Somalimaa
Korkeus:  950 m
Aiheesta muualla
  Laas Geel Commonsissa 
Infobox OKNimi-testi OK: 
Laas Geel on Somalimaassa sijaitseva luolasto maaseudulla noin 55 kilometriä Hargeisasta. Sieltä löydettiin vuonna 2002 luolamaalauksia. Luolia on noin kaksikymmentä ja ne ovat syntyneet graniittipaljastumaan. Luolissa olevien maalausten arvellaan olevan 5.–2. vuosituhannen väliltä eaa. ja ne ovat vanhimmat todisteet nautojen domestikaatiosta Afrikan sarvesta.
Maalaukset

Maalauksien tekemisessä on käytetty punaisia, valkoisia, mustia, violetteja, ruskeita ja keltaisia värejä. Ne ovat pääasiassa kyttyrättömistä naudoista joilla on kaarevat tai lyyran muotoiset sarvet. Nautojen kauloissa on jonkinlainen koriste ja niiden kaulat ovat raidoitettuja. Joitakin ihmisen muotoisia hahmoja on myös ja niiden vieressä koiria. Joillakin ihmisillä on keppi, jousi tai kilpi. Muita eläimiä on vähemmän: pari kirahvia, apinoita ja joitakin antilooppeja.
Löytäminen

Ranskalainen arkeologiryhmä oli 2002 tekemässä kaivauksia Pohjois-Somaliassa, ja erinomaisesti säilyneet maalaukset löydettiin siinä yhteydessä. Paikalliset asukkaat olivat tunteneet luolat vuosisatojen ajan ja he uskoivat että paholainen joka oli asunut luolissa on ne tehnyt.
Kun Laas Geel löydettiin sitä pidettiin ainutlaatuisena paikkana. Myöhemmin on kuitenkin löydetty muitakin vastaavanlaisia luolastoja lähiseudulta. Dhaga Kouressa, Dhambalinissa ja Karin Haganessa on samantyyppisiä kuvia.
Ei päässyt maailmanperintöluetteloon

Laas Geeliä yritettiin saada Unescon maailmanperintöluetteloon mutta alueen epävakaan tilanteen ja koska Somalimaa on kansainvälisesti tunnustamaton valtio se ei päässyt sille.
Seremoniallinen lehmä.
Lehmää palvova ihminen.
Lehmälauma.
Luola Laas Geelissa.
Aiheesta muualla

Hill, Bryan: Laas Geel Complex and The Magnificent Ancient Rock Art of Somalia Ancient Origins.  13.7.2018. Viitattu XXXXXX. (englanniksi)
Laas Geel Tour Somalilandtravel.com. Arkistoitu 15.2.2020. Viitattu 15.2.2020. (englanniksi)
Laas Geel rock art site in Somaliland Bradshaw Foundation. Viitattu 15.2.2020. (englanniksi)
Laas Geelin kalliopaljastuma.
Alexander Peya

| Alexander Peya |
| --- | --- |

Henkilötiedot
Syntynyt: 27. kesäkuuta 1980 (ikä 44)
Kansalaisuus:   Itävalta
Tennispelaaja
Pituus:  183 cm
Paino:  76 kg
Kätisyys:  oikea
Ammattilaisena:  1998–
Palkintorahat:  4 428 635 USD
Kaksinpeli
Paras sijoitus:  92. (30.4.2007)
Voitot/tappiot:  22–51
Grand Slam -turnauksissa
Ranskan avoimet:  1. kierros (2004, 2007)
Wimbledon:  2. kierros (2004)
Yhdysvaltain avoimet:  3. kierros (2004)
Nelinpeli
Paras sijoitus:  17. (5.3.2012)
Turnausvoittoja:  2
Voitot/tappiot:  368–266
Grand Slam -turnauksissa
Australian avoimet:  2. kierros (2008, 2009)
Ranskan avoimet:  puolivälierät (2006)
Wimbledon:  välierät (2011)
Yhdysvaltain avoimet:  puolivälierät (2012)
Aiheesta muualla
ITF
ATP
Alexander Peya (s. 27. kesäkuuta 1980 Wien) on itävaltalainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 92 huhtikuussa 2007 ja nelinpelissä sijalle 17 maaliskuussa 2012. Vuoden 2004 Yhdysvaltain avoimien kaksinpelissä hän selviytyi kolmannelle kierrokselle. Vuoden 2011 Wimbledonin nelinpelissä hän selviytyi välieriin Christopher Kasin kanssa. Heinäkuussa 2011 hän voitti Saksan avoimen tennisturnauksen nelinpelin ja tammikuussa 2012 Heineken Openin nelinpelin yhdessä Oliver Marachin kanssa.
Aiheesta muualla

Kuvia tai muita tiedostoja aiheesta Alexander Peya Wikimedia Commonsissa
Aleksanteri Nevskin katedraali (Baku)

Aleksanteri Nevskin katedraali taustalla.
Aleksanteri Nevskin katedraali (ven. Александро-Невский Собор, azer. Aleksandr Nevski Başkilsəsi) oli kirkkorakennus Azerbaidžanin pääkaupungissa Bakussa. Se oli Bakun pääortodoksikirkko. Katedraali valmistui vuonna 1898 ja tuhottiin vuonna 1936 Stalinin aikakaudella. Katedraalin oli suunnitellut saksalaissyntyinen arkkitehti Robert Marfeld ja hänen avustajansa, puolalaissyntyinen arkkitehti Józef Gosławski. Sen ulkoasuun oli haettu vaikutteita Moskovan Pyhän Vasilin katedraalin ulkoasusta, kun taas Kristus Vapahtajan katedraali puolestaan oli toiminut esikuvana katedraalin interiöörille.
Alizava

| Alizava |
| --- | --- |
 Kirkko Alizavassa.
 Alizava
 Koordinaatit: 55°58′20″N, 25°0′0″E 
Valtio:   Liettua
Lääni:  Panevėžys
Kunnallispiiri:  Kupiškisin kunnallispiiri
Väkiluku (2001):  450 
Infobox OKVirheellinen NIMI-arvo: 
Alizava on kauppala Koillis-Liettuassa, Panevėžysin läänissä, Kupiškisin kunnallispiirissä lähellä Latvian rajaa. Vuonna 2001 kauppalassa asui 450 asukasta.
Lehtonata

| Lehtonata |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Pikkunadat Festuca
Laji::  gigantea
Kaksiosainen nimi
 Festuca gigantea  (L.) Vill. 
Synonyymit
 Lolium giganteum (L.) Darbysh.  Schedonorus giganteus (L.) Holub 
Katso myös
   Lehtonata Wikispeciesissä   Lehtonata Commonsissa 
Infobox OKNimi-testi OK: 
Lehtonata eli lehtoraiheinä (Festuca gigantea, syn. Schedonorus giganteus) on suurikokoinen, Keski-Euroopan lehtimetsille tyypillinen heinäkasvi. Suomessa se kasvaa levinneisyytensä pohjoisrajalla ja on erittäin harvinainen ja rauhoitettu laji.
Ulkonäkö ja koko

Löyhästi mätästävä, komea lehtonata kasvaa 50–180 cm korkeaksi. Sen suonista viiruiset lehdet ovat jopa 30 cm pitkiä ja 8–15 mm leveitä. Lehtien korvakkeet ovat pitkiä, kapeita ja kaljuja. Kasvin veltosti nuokkuva röyhy on 15–30 cm pitkä. Tähkylät ovat 8–12 mm pitkiä ja tavallisesti 5–8-kukkaisia. Ulkohelve on vihneellinen. Vihneet ovat 1–2 cm pitkiä. Suomessa lehtonadan kukinta-aika on elo-syyskuussa. Suomen heinälajeista lehtonata muistuttaa lähinnä lehtokattaraa (Bromus benekenii).
Levinneisyys

Lehtonata on tyypillinen Keski-Euroopan lehtometsien laji. Sitä tavataan Pyreneiltä Keski-Euroopan kautta Kaukasukselle ja Keski-Venäjälle saakka. Lisäksi lehtonataa tavataan Länsi-Himalajalta Altaille. Skandinaviassa ja Suomessa laji on esiintymisalueensa pohjoisrajoilla. Suomessa lehtonadan alkuperäisiä esiintymispaikkoja on arveltu olevan vain kahdella paikkakunnalla Suomessa: Helsingissä ja Kiikalassa. Satunnaistulokkaana tai viljelykarkulaisena lajia on tavattu eri puolelta Etelä- ja Keski-Suomea, esimerkiksi Espoosta ja Kauniaisista.
Elinympäristö

Lehtonata suosii viljavia, kosteita ja varjoisia kasvupaikkoja. Tällaisia ovat esimerkiksi tervaleppälehdot, kosteat metsiköt ja lähdekorvet sekä -hetteiköt. Satunnaisena lehtonataa on tavattu asemilla ja pihoilla. Lehtonadan kasvupaikkoja ovat tuhonneet rakentaminen ja kuivuminen.
Aiheesta muualla

Kasviatlas 2022: Lehtoraiheinän (Lolium giganteum) levinneisyys Suomessa.
Suomen Lajitietokeskus: Lehtoraiheinä (lehtonata) – Lolium giganteum
Alex Brundle

Alex Brundle vuonna 2014
Alex Brundle (s. 7. elokuuta 1990 King's Lynn) on brittiläinen moottoriurheilija. Hänen isänsä on entinen F1-kuljettaja ja kommentaattori Martin Brundle.
Ura

Brundle aloitti uransa kahdeksanvuotiaana kart-sarjassa. Vuonna 2006 hän kilpaili T-Cars-sarjassa sijoittuen kahdeksanneksi. Samana vuonna Brundle kilpaili Formula Palmer Audi -sarjassa sijoittuen 21:nneksi. Seuraavana vuonna hän sijoittui 11:nneksi pääsarjassa ja kahdeksanneksi Autumn Trophylla. Brundle jatkoi sarjassa vuonna 2008 sijoittuen kuudenneksi. Vuonna 2009 Brundle kilpaili FIA Formula Two Championship -sarjassa saavuttaen viisi pistettä. Vuonna 2010 hän kilpaili Britannian Formula 3 -sarjassa sijoittuen 17:nneksi. Brundle teki paluun Formula 2 -sarjaan vuonna 2011, jossa hän sijoittui sarjan seitsemänneksi. Vuonna 2012 Brundle ajoi GP3-sarjassa Carlin-tallissa. Hän saavutti kauden aikana 19 pistettä sijoittuen sarjan 16:nneksi. Hän oli samana vuonna mukana Le Mansin 24 tunnin ajossa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Carlin | ESPFEA 10 | ESPSPR 8 | MONFEA 10 | MONSPR Kesk. | EURFEA 16 | EURSPR 14 | GBRFEA 7 | GBRSPR 10 | GERFEA DSQ | GERSPR 13 | HUNFEA 15 | HUNSPR 3 | BELFEA 19 | BELSPR 11 | ITAFEA DSQ | ITASPR 10 | 19 | 16. |
Alix Ranskalainen

Kapetinki-suvun vanhempi vaakuna.
Alix Ranskalainen t. Alix de France,  myös Adélaide de France (1151 – 1197 t. 1198) oli Blois'n ja Chartresin kreivitär. Hän oli Ranskan kuninkaan Ludvig VII:n (1100–1154) ja hänen ensimmäisen puolisonsa Aliénor Akvitanialaisen (1122–1204) tytär.
Alix sai nimensä äitinsä sisaren Petronilla Akvitanialaisen mukaan, tätä näet kutsuttiin myös nimellä Alix. Toisen tyttären syntyminen jo ristiretkelle osallistumisen myötä vakavasti rakoilleeseen liittoon oli pettymys, sillä kaikki odottivat valtaistuimelle perijää. Vanhempiensa eron (1152) jälkeen Alixin isä Ludvig avioitui Champagnen Adélen kanssa vuonna 1160 ja lupasi kahdelle ensimmäisen avioliittonsa tyttärelle veljen uudesta liitostaan. Hänen äitinsä avioitui heti eron jälkeen vuonna 1152 tulevan Englannin kuninkaan Anjoun kreivin Henrik II Plantagenêt'n kanssa.
Alix avioitui vuonna 1164 Blois'n ja Chartresin kreivin Thibaut V Hyvän (1129–1191) kanssa. Thibaut V Hyvä kuului niin sanottuun vanhempaan Blois'n kreivilliseen sukuun ja oli ollut avioliitossa aiemmin Sibylle de Châteaurenardin kanssa.
Blois'n ensimmäisten kreivien vaakuna
Avioliitostan Alixilla ja Thibaut'lla oli lapset:
Thibaut, kuoli nuorena,
Louis (k. Konstantinopolissa vuonna 1205), Blois'n, Chartresin ja Clermontin kreivi,
Henri, kuoli nuorena vuonna 1182,
Philippe, kuoli nuorena vuonna 1202,
Marguerite (1170–1230), Blois'n ja Châteaudun kreivitär, avioitui noin vuonna 1183 Cambrain varakreivin Hugues III d'Oisy (k. 1189) kanssa, sittemmin toiseen avioliittoon noin vuonna 1190 Burgundin ensimmäisen kreivin Othon I:n (k. 1200) kanssa, ja kolmanteen avioliittoonsa Guisen ja Avesnesin herran Gautier II d'Avesnesin (k. 1246) kanssa,
Alis eli Adélaide, (1190) Fontevraultin luostarin abbedissa,
Isabelle (k. 1248) Chartresin ja Romorantin kreivitär, avioitui ensin Sulpice d'Amboisen ja sittemmin Cambrai varakreivin Jean de Montmirail'n kanssa.
Alixin aviomies Thibaut V osallistui kolmanteen ristiretkeen ja sai surmansa Akkon piirityksessä. Alix oli Blois'n ja Chartresin kreivikuntien sijaishallitsija miehensä poissaolon ajan.
Agatha

Agatha voi viitata seuraaviin:
Agata tai Agatha, naisen etunimi
Agatha, Edvard Maanpakolaisen vaimo
Agathe (lat. Agatha), antiikin aikainen kaupunki Galliassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Agatha”, voi hakea sivunnimihaulla, laajalla sivunnimihaulla tai tekstihaulla.
Aitolahden työväentalo

| Aitolahden työväentalo> Juopon kantatila |
| --- | --- |
Osoite:  Kovapääntie 49
Sijainti:  Aitolahti, Tampere
Koordinaatit:  61°32′12.7″N, 23°55′32.3″E
Valmistumisvuosi:  1890
Omistaja:  Aitolahden Työväenyhdistys ry
Runkorakenne:  hirsi
Julkisivumateriaali:  lauta
Kerrosala:  n. 250 m2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Aitolahden työväentalo on Tampereen Aitolahdessa sijaitseva työväentalo. Talolla on kulttuurihistoriallista ja maisemallista merkitystä.
Historiaa

Aitolahden työväenyhdistys hankki Juopon vanhan kantatilan päärakennuksen työväentaloksi vuonna 1917. Työväenyhdistyksen toiminta oli useampaan kertaan katkolla 1910-luvun alkupuolella. Sisällissodan jälkeen työväentalo takavarikoitiin ja suojeluskunnan aloitteesta taloon perustettiin lastenkoti, johon otettiin punaisten puolella taistelleiden lapsia kasvatettavaksi. Yhdistys sai talonsa takaisin kesäkuussa 1919.
Rakennus

Hirsirunkoinen talo on vuorattu pystylaudoituksella ja maalattu punamullalla. Se sijaitsee järveen viettävässä rinteessä järven puolelta korkean luonnonkiviperustuksen päällä. Talo on kokenut monia muutoksia, muun muassa ikkunat ja kate on uusittu.
Toimintaa työväentalolla

Työväentalolla kokoontuivat opinto- ja kirjallisuuskerhot, talolla on järjestetty kokouksia, juhlia ja tansseja sekä erilaisia urheilutapahtumia. Talon omistaa edelleen Aitolahden Työväenyhdistys ry ja sitä vuokrataan kesäisin erilaisiin tilaisuuksiin. Talossa on juhlasali, keittiö, rantasauna Näsijärven rannalla ja grillikatos saunan yhteydessä. Talossa on hyvin vähän poliittista toimintaa.
Aczélin epäyhtälö

Aczélin epäyhtälö on positiivisia reaalilukuja koskeva epäyhtälö. Sen mukaan jos a1, a2, ..., an, b1, b2, ..., bn ovat positiivisia reaalilukuja, joille on voimassa
on
Aczélin epäyhtälöä voidaan käyttää Pedoen epäyhtälön todistamiseen.
Aiheesta muualla

Art of Problem Solving
Aleksias

Aleksias (m.kreik. Ἀλεξιάς) on bysanttilaisen historioitsijan Anna Komnenan (1083–1153) kreikaksi kirjoittama historia isästään Bysantin keisari Aleksios I:stä. Anna aloitti kirjoittamisen miehensä Bryennioksen kuoltua 1137 ja jatkoi työtään ainakin vuoteen 1148.
Sisältö

Kirjassa on viisitoista lukua, joiden sisältö on:
Kirjallisuutta

Comnena, Anna: The Alexiad.  (Translated from the greek by E. R. A. Sewter)  London:  Penguin Books, 1969.
Amani Khalfaoui

| Mitalit> Maa:   Tunisia.Naisten judo.Afrikan-mestaruuskilpailut  | Mitalit> Maa:   Tunisia.Naisten judo.Afrikan-mestaruuskilpailut  | Mitalit> Maa:   Tunisia.Naisten judo.Afrikan-mestaruuskilpailut  | Maa:   Tunisia> Naisten judo. |
| --- | --- | --- | --- |
|  Hopeaa | Adagir 2008 | alle 52 kg |  |
| Afrikan kisat  | Afrikan kisat  | Afrikan kisat  |  |
|  Hopeaa | Alger 2007 | alle 52 kg |  |
Amani Khalfaoui (s. 22. tammikuuta 1989) on tunisialainen judoka, joka saavutti hopeaa Afrikan-mestaruuskilpailussa ja Afrikan kisoissa vuosina 2007 ja 2008. Hän on voittanut myös Tunisian-mestaruuden vuonna 2006 alle 48-kiloisten sarjassa.
Amani Abeid Karume

| Amani Abeid Karume |
| --- | --- |

Sansibarin presidentti
 8.11. 2000 – 3.11. 2010  
Edeltäjä:  Salmin Amour
Seuraaja:  Ali Mohammed Shein
Henkilötiedot
Syntynyt: 1. marraskuuta 1948 (ikä 75)
Tiedot
Puolue:  Chama Cha Mapinduzi (CCM)
Presidentti Amani Abeid Karume seremoniassa vuonna 2004
Amani Abeid Karume (s. 1. marraskuuta 1948) oli Sansibarin presidentti 2000–2010. Hän on Sansibarin ensimmäisen presidentin Abeid Karumen poika ja Chama Cha Mapinduzi (CCM) -puolueen jäsen.
Karume on työskennellyt pitkään Sansibarin hallinnossa ja pitänyt hallitusvirkoja 1970-luvulta asti. 1980-luvulla hän oli brittiläisen konsulttiyrityksen palveluksessa. Hän palasi politiikkaan vuonna 1990. Karume valittiin presidentiksi vuonna 2000 epämääräisesti järjestetyissä vaaleissa.
Alexander Pfänder

Alexander Pfänder (7. helmikuuta 1870 Iserlohn, Saksa – 18. maaliskuuta 1941 München, Saksa) oli saksalainen filosofi ja Münchenin fenomenologiseen suuntaukseen kuulunut fenomenologi. Pfänder oli Theodor Lippsin oppilaana Münchenin yliopistossa. Hän opetti yliopistossa vuodesta 1901, toimien vuosina 1930–1935 professorina.